kardosdrur/scandi-wiki huggingface dataset:
Årets talenter i dansk herrefodbold

Denne side opsummerer årets talenter i dansk herrefodbold; forskellige priser givet til unge lovende talenter.

DBU's Talentpris 
DBU's Talentpris (tidligere Arlas talentpris) gives til unge og lovende fodboldspillere på U/17, U/19 og U/21-landsholdene (fra 1987-2002 var det U/16, U/18 og U/21 landsholdene) – spillere der via talent, målrettet træning og ihærdig indsats må forventes at kunne præge dansk fodbold fremover. Prisen uddeles i et samarbejde mellem DBU, Danske Sportsjournalister og Arla, og man kan som spiller kun modtage prisen én gang. Modtagere af især U21-talentprisen ender ofte senere som A-landsholdspillere.

Årets Talent 
Fra 1999 har Spillerforeningen kåret Årets Talent i den danske Superliga. Den prestigefyldte titel uddeles én gang om året. Valget foretages af fodboldspillere i den hjemlige danmarksturnering samt de danske udenlandsprofessionelle.
Fra 2006 begyndte TV 2 i samarbejde med DBU at lave deres egen årets talent titel som en del af Dansk Fodbold Award.

Årets fund 
Årets fund blev kåret mellem 1980-1988 af Carlsberg.

Eksterne henvisninger 
 DBU's hjemmeside
 Spillerforeningen's hjemmeside
 Talentpriser 2012-1987  Dansk Boldspils-Union.

Kåringer i dansk fodbold
Gjessinggård

Gjessinggaard er en gammel sædegård som ligger i Tvede Sogn, Nørhald Herred,Randers Amt, Randers Kommune. Den barokke hovedbygning er opført i 1747.

Historisk træder gården først sikkert frem i 1473, da den ejedes af lensmanden på Kalø, Oluf Friis. Herregården var i slægten Von Folsachs eje fra 1734 til 1977.

Gjessinggård Gods med Vestervang er på 770 hektar, heraf 550 hektar landbrug og 220 hektar skovbrug.

Ejere af Gjessinggaard 
 (før 1473) Philip Ottesen Munk Lange
 (1473-1500) Oluf Friis
 (1500) Birgitte Ottesdatter Munk Lange
 (1500-1504) Niels Munk
 (1504) Birgitte Ottesdatter Munk Lange
 (1504-1546) Otto Nielsen Munk
 (1546) Kirsten Nielsdatter Juel gift Munk
 (1546-1568) Niels Ottesen Munk
 (1568-1612) Christen Nielsen Munk
 (1612) Kirsten Nielsdatter Munk gift Krag
 (1612-1618) Henrik Krag
 (1618) Kirsten Nielsdatter Munk gift Krag
 (1618-1627) Iver Juul
 (1627-1648) Malte Iversen Juul
 (1648-1651) Anne Ramel gift Juul
 (1651-1661) Margrethe Maltesdatter Juul gift Podebusk
 (1661-1700) Mourids Podebusk
 (1700-1713) Anne Mouridsdatter Podebusk
 (1713-1733) Gothard Johansen Braem
 (1733-1734) Gothard Johansen Braems dødsbo
 (1734-1758) Hans von Folsach 
 (1758-1759) Hans von Folsachs dødsbo
 (1759-1793) Christian Frederik von Folsach
 (1793-1830) Hans von Folsach 
 (1830-1838) Hans von Folsach / Johannes von Folsach
 (1838-1878) Johannes von Folsach
 (1878-1894) Hans Frederik Johannes Peter von Folsach 
 (1894-1957) Christian Caspar von Folsach 
 (1957-1977) Hans Michael von Folsach 
 (1977-) Peter Emil greve Bernstorff

Se også 
 Fredede bygninger i Randers Kommune

Eksterne henvisninger
 Gjessinggaard Gods

Herregårde i Randers Kommune
Herregårde i Randers Amt
Fredede slotte og herregårde i Danmark
Fredede bygninger, konstruktioner og anlæg i Randers Kommune
Embede

Et embede er en stilling i den offentlige sektor. Normalt anvendes begrebet kun om stillinger, der stiller krav om en special uddannelse. Embedsmænd er omfattet af specielle regler for ansættelse. Tjenestemænd er som regel ansat i en stilling, der benævnes embede.

De stillinger der især omfattes af begrebet er: læger, dommere, præster og politibetjente. Når vold udøves mod "embedsmand i funktion" (vold mod den, der handler i offentlig tjeneste eller hverv) er det en skærpende omstændighed. 

Samfund
Riddersalen

Teatret Riddersalen er en del af forlystelsesetablissementet Lorry på Allégade (Frederiksberg). Teatersalen har plads til et publikum på 201 personer.

Stedet blev grundlagt i 1896 af Frederik Laurentius Feilberg, kaldet Lorry Feilberg. En i datiden kendt restauratør, der drev Lorry-komplekset under mottoet: "festligt, folkeligt og fornøjeligt".

Riddersalen har siden 1970 været hjemsted for Jytte Abildstrøms Teater.

Blandt teatrets mest kendte stykker er komedien Svend, Knud og Valdemar, der genåbnede teatret i 1970 efter nogle års stilhed. Siden er der årligt produceret en håndfuld forestillinger på stedet.

Eksterne henvisninger 
 

Teatre på Frederiksberg
Offscreen

Offscreen er en dansk film fra 2006. Det er den første film med Nicolas Bro i hovedrollen og instruktøren Christoffer Boes tredje spillefilm. Manuskriptet er skrevet af Boe og Knud Romer Jørgensen.

Filmen blev overvejende pænt modtaget i Danmark såvel som i udlandet, og modtog blandt andet en Bodil-statuette for bedste mandlige hovedrolle, en Robert for bedste klipning. Desuden har den modtaget en pris ved Venedig Film Festival tildelt af unge kritikere og en pris i Amerika.

Handling 

Skuespilleren Nicolas låner et kamera af sin ven Christoffer, og begynder at filme alt hvad han laver og gør. Hans forhold til konen Lene er ikke for godt, og da han begynder at overskride hendes og mange andres grænser med sit filmeri, bliver det hende for meget, og hun rejser væk fra ham til en hemmelig adresse i Tyskland.

Overladt til sig selv, og overbevist om at Lene kan genvindes og at at filme alt kun vil hjælpe dette, bliver Nicolas mere og mere besat af at dokumentere tingene med sit lille kamera. Hans venner falder efterhånden fra, og han forsøger at fortsætte historien med veninden Trine Dyrholm som Lene, men det går ikke. Nicolas finder ud af at Lene opholder sig på et hotel i Berlin, og da han finder hende dernede, optager hun en afsked til ham, og tager hans kamera fra ham.

Tilbage i Danmark har Nicolas fået installeret kameraer i hele hans lejlighed så alt overvåges. Han ender med at blive fuldstændig sindsyg, og slå en ung kvinde ihjel.

Form 
Stort set hele filmen er håndholdt, og optaget med det kamera Nicolas selv filmer med. En undtagelse er i en scene hvor Nicolas er til optagelse på Christoffer Boes film Allegro.

Medvirkende 
 Nicolas Bro – ham selv
 Lene Maria Christensen – hende selv
 Christoffer Boe – ham selv
 Jakob Cedergren – ham selv
 Trine Dyrholm – hende selv
 Niels Weyde – Lenes far
 Karen Margrethe Bjerre – Lenes mor
 Signe Skov – hende selv
 Ellen Hillingsø – hende selv
 Mathilde Norholt – hende selv

Eksterne henvisninger 
 Officielt websted 
 Promoverende blog af Nicolas Bro
 

Danske film fra 2006
Dansksprogede film
Dramafilm fra Danmark
Film instrueret af Christoffer Boe
Breaking the Waves

Breaking the Waves er en spillefilm fra 1996, der foregår i Det skotske højland i 1970'erne, som fortæller historien om Bess McNeill, der trods modstand i sit lokalsamfund og hendes presbyterianske kirke, gifter sig med en mand Jan, der arbejder på en olieboreplatform. Hun er lidt enfoldig og har svært ved at leve uden ham når han er ude og arbejde på olieboreplatformen.

Manuskriptet blev skrevet af Lars von Trier, Peter Asmussen og David Pirie (ikke krediteret) og blev instrueret af Lars von Trier. I hovedrollerne er Emily Watson som Bess, der er hendes første filmrolle, Stellan Skarsgård som Jan, og Katrin Cartlidge som Bess'es mands søster Dodo.

Handling 
Filmen er det helt store melodrama om den unge skotske kvinde Bess (Emily Watson) og hendes kærlighed til sin elskede mand, Jan (Stellan Skarsgaard). Han invalideres i en arbejdsulykke, og i forsøget på at redde sin elskede ofrer Bess sig seksuelt til fremmede mænd. Det snerpede, calvinistiske miljø, der omgiver dem, er beskrevet med en næsten dokumentarisk realisme, som en fusion af det bedste fra Ken Loach, 70'ernes musikscene, Dreyer og Tarkovskij.

Priser
Filmen vandt ved Filmfestivalen i Cannes i 1996 "Grand Prix"-prisen, der er den næstvigtigste pris ved filmfestivalen kun overgået af Den Gyldne Palme.

Eksterne henvisninger

Noter 

Dramafilm fra Danmark
Danske film fra 1996
Bodilprisen for bedste danske film
Robertprisen for årets danske spillefilm
Film instrueret af Lars von Trier
Film fra Danmark (administrationskategori)
Dramafilm fra Sverige
Franske film fra 1996
Film fra Holland
Norske film fra 1996
Film fra Island
Svenske film fra 1996
César for bedste udenlandske film
Ishuset i Liseleje

Ishuset i Liseleje blev bygget af Liseleje fiskeriforening 1901. Da Frederiksværkbanen kom dertil i 1897, blev der mulighed for at sende fangsten på længere strækninger.

Ishuset blev brugt til opbevaring af is, som om vinteren blev skåret i Viget. (Arealet i lavningen langs Hyllingebjergvej op til vandværket, som begynder ved Søvej.) Der stod vandet om vinteren op til en meters højde. Isblokke blev savet, kørt hjem med hest og opbevaret i ishuset til om sommeren. Senere blev den knust og lagt i kasser og sendt så langt væk som til Hamborg, hvor fiskeriforeningen havde en aftale med en tysk importør.

Resten af ishuset blev brugt til opbevaring og imprægnering af garn, der var af bomuld. Det var egebark, der blev kogt i gruekedelen, herefter blev det lagt til tørre i klitterne. På det tidspunkt var der 15-20 erhvervsfiskere i Lisejeje, nogle solgte fiskene ved at køre ud på landet med trillebør, så langt som til Helsinge og Annisse. Det var også småt med pengene i landbruget, så ofte byttede man, med høns, æg og kartofler, som pengene alligevel skulle bruges til i de børnerige familier.

Senere købte fiskerne større både og sejlede ud fra Hundested, og den store tid for ishuset var nu forbi.
Ishuset her ligger på jord, der sammen med strandarealet tilhører Statsskoven, hvortil der betales en mindre årlig afgift som leje. Huset vedligeholdes af Liseleje Borgerforening, hvis bomærke det også er.

Ekstern henvisning 
Ishuset 

Bygninger, konstruktioner og anlæg i Halsnæs Kommune
Liseleje
Uvea

Uvea eller Wallis er en ø i Stillehavet, hørende til det franske territorium (collectivité d'outre-mer) Wallis og Futuna.

Øen har et areal på 77,5 km² og en omkreds på ca. 50 km. Bjerget Loka er med sine 131 meter øens højeste punkt. Der er også en håndfuld store søer af vulkansk oprindelse. Nogle af disse søer er næsten fuldkomne cirkler med lodrette kanter som Lano Lalolalo.

Uvea ligger 240 km nordøst for Futuna og Alofi og omgives af 15 mindre øer.

Oceanien
Øer i Frankrig
Presbyterianisme

Presbyterianisme er en form for protestantisk kristendom og en særlig kirkestyreform. Den bliver praktiseret af mange (men ikke alle) protestantiske kirker, der historisk har tilsluttet sig Jean Calvins lære (se Reformerte kirke).

Navnet presbyterianisme kommer af det græske ord presbyteros (πρεσβύτερος), der betyder ældre. Det er valgt, fordi en presbyteriansk kirke ledes af nogle lokalt valgte ældre i modsætning til en episkopal kirke, der ledes af biskopper og eventuelt en pave.

Se også 
 Kongregationalisterne

Calvinisme
Fonologi

Fonologi er studiet af lydenes funktioner i et bestemt sprog (fx dansk fonologi, spansk fonologi) og de generelle principper for lydsystemer i alverdens sprog. En fonologisk analyse søger at afdække, hvilke fonemer et sprog indeholder og opstiller et fonemkort med sprogets vokaler og konsonanter. Studiet adskiller sig fra studiet i sprogets fonetik. 

Fonologi kan bruges i kontrastiv sprogbeskrivelse og til sprogets ortografi. 

Blandt den moderne fonologis grundlæggere er Roman Jakobson, Nikolai Trubetzkoy, Edward Sapir og Kenneth Pike. De ledende forskere i dansk fonologi er professor Hans Basbøll fra Syddansk Universitet og Nina Grønnum fra Københavns Universitet.

Se også 

 allofon
 alternation
 distinktive træk
 minimalt par
 morfofonologi
 stavelse
 tonesprog

Eksterne henvisninger 
 schwa.dk 

Sprogforskning
Fraseologi

Fraseologi. Et bestemts sprogs faste ordkombinationer (fx dansk fraseologi, arabisk fraseologi), og studiet af faste, konventionelle ordkombinationer i verdens sprog. En fraseologisk analyse beskriver og undersøger et sprogs frasemer, herunder sammensatte ord, idiomer, ordsprog, og formulaiske ytringer. Alle sprogs ordforråd indeholder frasemer. Fraseologien er forskellig fra sprog til sprog.
 
Et klassisk eksempel på fraseologisk forskellighed er måden 'børste tænder' er indkodet i forskellige sprog.
 Fransk: brosser les dents (børste tænder)
 Tysk: sich die Zähne putzen (rengøre tænder)
 Litauisk: dantis plauti (vaske tænder)
 Japansk: ha wo migaku (polere tænder)
 
Viden om fraseologi er blandt vigtigt i sprogtilegnelse og oversættelse.

Blandt den moderne fraseologis grundlæggere regnes Charles Bally, Igor Mel'cuk, Andrew Pawley, Harald Burger m.fl.

Se også 
 Idiom
 Metafor
 Kollokation

Leksikologi
Byggemand Bob

Byggemand Bob (originaltitel: Bob the Builder) er en britisk børne-tv-serie fra 1999, skabt af Keith Chapman. Serien følger entreprenøren Byggemand Bobs eventyr sammen med hans kollega Vinnie og hans antropomorfe entreprenørmaskiner, naboer og venner. En reboot af serien havde premiere i Storbritannien på Channel 5's børneblok Milkshake! den 1. september 2015.

Karakterer 

 Neil Morrisey som Byggemand Bob: en byggearbejder og altmuligmand som specialiserer sig indenfor murerarbejde, tømrerarbejde og andre håndværkerfag. Hans faktiske navn er Robert Everett McGraw.
 Kate Harbour som Winni: Bobs kontorassistent og organiserer værktøjer og redskaber.  Hun udfører også ind i mellem byggearbejde.

Danske stemmer

Eksterne henvisninger 

 

Tv-serier for børn
Animerede tv-serier fra Storbritannien
Britiske tv-serier fra 2010'erne
Tv-programmer fra BBC
Tv-programmer fra Channel 5
Maximilian 2. (Tysk-romerske rige)

Maximilian 2. af slægten Habsburg (født 31. juli 1527, død 12. oktober 1576) var konge af Böhmen fra 1562, konge af Ungarn fra 1563 og kejser af det Tysk-romerske rige fra 1564 til sin død.

Biografi 
Maximilian blev født i Wien som søn af sin forgænger Ferdinand 1. og Anna af Böhmen og Ungarn (1503–1547). Anna var datter af kong Vladislav 2. af Ungarn. 

Maximilian udviste tolerance over for protestanterne i reformationens stridigheder. Han gav dem trosfrihed i sine arvelande, men det skabte strid i familien, og hans far truede med at fjerne ham fra arvefølgen. Officielt forblev han katolik. 

Det Osmanniske Rige truede stadig riget, og efter et mislykket forsøg på at fordrive dem måtte han fortsat betale til sultanen for at beholde Ungarn under Habsburgs kontrol. 

I 1573 blev Maximilian valgt til konge af Polen foran Stefan Báthory, men det lykkedes ikke at få godkendt valget. 

13. september 1548 giftede Maximilian sig med sin kusine Maria af Spanien, datter af kejser Karl 5. og Isabella af Portugal. De fik 16 børn.

Maximilian døde Regensburg i 1576.

Referencer

Eksterne henvisninger 

Huset Habsburg
Tysk-romerske kejsere
Konger af Ungarn
Konger af Bøhmen
Personer fra Wien
Tyskere i 1500-tallet
Konger af Kroatien
Lidokain

Lidokain er et almindeligt lokalbedøvende middel og et antiarrytmatisk stof. Det mest almindelige lidokainprodukt er AstraZeneca's Xylocain, som findes i håndkøb.

Farmakologi 
Lidokain blokerer neuroners hurtige natrium (Na+)-kanal og modvirker derved dannelsen af smertesignaler. Lidokain virker hurtigere og længere end lignende aminamid-stoffer (fx Prilokain).

Indikationer 
 Forbrændinger
 Sår
 Halsbetændelse
 Bedøvelse ved vaccinationer
 Insektstik
 Neuropatisk smerte
 Hjertearytmi

Administrationsform 
Lidokain mod lokale smerter findes i en 5% kutanopløsning (opløst i Ethanol, med cellulose som fortykningsmiddel), samt i injektionsvæske i kombination med adrenalin for at forlænge virkningsvarigheden og minimere systemisk optagelse af lidokain. Til hjertearytmier findes det i en ren intravenøs væskeform.

Forgiftning 
Ved Lidokainforgiftning ses CNS-stimulation, hallucinationer, CNS-depression, hjertearytmi mm.

Eksterne henvisninger 
 medicin.dk om lidocain.

Lægemidler tilhørende nervesystemet
Tyrrestrup

Tyrrestrup er en herregård, som ligger i Søvind Sogn i Horsens Kommune. Hovedbygningen er opført i 1720 på et tidligere firsidet voldsted. Voldstedet og kældre under hovedbygningen dateres til omkring 1540.

Tyrrestrup er en gammel gård, som allerede nævnes i historien i 1438. Den ejedes da af Anders Hop. 

Tyrrestrup Gods er på 240 hektar

Ejere af Tyrrestrup 
 (1438) Anders Hop
 (1438-1481) Mogens Ebbesen Galt
 (1481) Ide Mogensdatter Galt gift Lange
 (1481-1500) Niels Thomsen Lange
 (1500-1548) Peder Ebbesen Galt
 (1548-1551) Ingeborg Gjordsdatter Drefeldt gift Galt
 (1551-1575) Mogens Pedersen Galt
 (1575-1585) Anders Pedersen Galt
 (1585-1591) Gjord Pedersen Galt
 (1591-1601) Axel Gjordesen Galt / Peder Gjordesen Galt
 (1601-1614) Axel Gjordesen Galt
 (1614-1648) Slægten Laxmand
 (1648-1662) Ebbe Gyldenstierne
 (1662-1665) Herman Stochmann
 (1665-1668) Otto Pogwisch
 (1668) Kronen
 (1668-1674) Henrik Müller
 (1674-1690) Jørgen Henriksen Müller
 (1690-1692) Johannes Fincke
 (1692) Karen Ottesdatter Pogwisch gift Müller
 (1692-1732) Christian Carl Jørgensen Müller
 (1732-1735) Anne Bendixdatter Lassen gift Müller
 (1735-1736) Anne Bendixdatter Lassens dødsbo
 (1736-1769) Hans Christensen Juul
 (1769-1770) Cecilie Marie Hansdatter Juul gift Søltoft
 (1770-1802) Ole Johan Søltoft
 (1802-1825) Christian Olesen Søltoft
 (1825-1827) Christian Olesen Søltofts dødsbo
 (1827-1878) Ole Johan Christiansen Søltoft
 (1878-1883) Henriette C.E. Fischer gift Søltoft
 (1883-1884) Henriette C.E. Fischers dødsbo
 (1884-1914) Viggo Olesen Søltoft
 (1914-1961) L.P. Horn
 (1961-1966) Ingrid Horn / Mogens Horn
 (1966-1970) Ingrid Horn
 (1970-1975) Slægten Horn
 (1975-1985) Adam Helms
 (1985-1999) Jannik Gertz
 (1999-2008) MHI A/S
 (2008-)     Jens O. J. Harder

Eksterne henvisninger 
 Dansk Center for Herregårdsforskning: Tyrrestrup , hentet 19. juli 2016
 Fund og Fortidsminder

Herregårde i Horsens Kommune
Herregårde i Skanderborg Amt
Voldsteder i Skanderborg Amt
Fredede slotte og herregårde i Danmark
Fredede bygninger, konstruktioner og anlæg i Horsens Kommune
Fredede fortidsminder i Danmark
Minidumper

En minidumper er en lille maskine til flytning af jord og andre materialer over korte afstande.

Det traditionelle udseende er et lad foran og en førerplads bagpå, oven på motoren.

Maskinen er enmandsbetjent, typisk dieseldrevet, og bruges primært på byggepladser til at fragte affald væk fra og løse byggematerialer til de områder af pladsen hvor folk arbejder. Hovedformålet er tipladet forrest på køretøjet. Bagpå har den ofte et træk-øje så den kan trække eksempelvis en kompressor til trykluftbor eller andre redskaber på hjul rundt på byggepladsen.

Navnet kommer fra engelsk dump, der betyder at tippe/læsse/smide noget af på jorden. På engelsk og enkelte andre sprog hedder maskinen blot dumper, men dette ord beskriver på dansk en større maskine.

Ældre udgaver styrede på baghjulene, og motoren blev startet med håndsving. Der var hverken elektriske eller hydrauliske dele på, så der var ikke meget der kunne gå i stykker. Ladet blev oftest tippet ved at føreren trådte på en udløser, og vægtfordelingen gjorde at ladet herved fik overbalance. Efterfølgende skulle føreren stå af maskinen og selv vippe ladet tilbage så det blev låst fast igen.

De fleste moderne minidumpere er knækstyrede, hvilket vil sige at hjulene ikke kan drejes, men maskinen styrer ved hjælp af et drejeled midt på chassiset. Der er elektrisk udstyr, både til lygter og kontrolenheder, hydraulik til styring og tipfunktion og mange har styrtbøjle eller endda et halvtag over førerpladsen. Mange er bygget med højtip, hvilket vil sige at de enten har et lad der er hængslet i toppen af forkanten i stedet for i bunden, eller at de ligefrem har en lift monteret mellem lad og chassis. I 1990'erne blev det populært med lad der kunne drejes til siden, da denne opbygning kræver væsentligt mindre arbejdsplads, for eksempel ved tipning i vejsiden eller ned i udgravninger på strækninger med begrænset bredde. Til gengæld er både drejekrans og højtip med til at løfte tyngdepunktet, og derved vælter maskinen lettere.

Se også
Dumper
Gummiged

Eksterne links

Thwaites (producent)
Lister-Petter (producent)
Billeder og beskrivelser af forskellige brugte minidumpers hos forhandler i England
Billede af stor minidumper

Entreprenørmaskiner
Suva

Suva er hovedstad og største by i Fiji. Byen ligger på den sydøstlige kyst af øen Viti Levu, i enheden Central Fiji, hvor den er administrativt center. Suva blev hovedstad i Fiji i 1877 da geografien omkring den tidligere hovedbosættelse Levuka påøen Ovalau viste sig at give for snævre grænser.

Byen har indbyggere. Ved 1996 folketællingen havde byen 77.366 indbyggere. Inklusiv uafhængige forstæder havde stor-Suva 167.975 indbyggere ifølge samme folketælling.

Referencer 

Fiji
Hovedstæder i Oceanien
Thomas Rytter

Thomas Rytter (født 6. januar 1974) er en dansk tidligere fodboldspiller. Rytters foretrukne placering på banen var som højreback. Tidligere klubber er Lyngby FC, Sevilla, F.C. København samt VfL Wolfsburg, Brøndby

Spillerkarriere 
Rytters fodboldopdragelse fandt sted i Lyngby, hvorfra han ligeledes fik Superliga- samt landsholdsdebut. Rytters talent viste sig hurtigt, og da Flemming Østergaard forlod Lyngby til fordel for F.C. København forsøgte han forgæves at overtale Rytter samt en håndfuld andre spillere at følge med for at spille for de københavnske løver. På daværende tidspunkt var Lyngby bedre placeret i Superligaen end FCK, så spillerne inklusiv Rytter valgte at blive i Lyngby. Dette betød, at Østergaard fandt sig nødsaget til at afhænde flere af Lyngbys profiler til udenlandske klubber, heriblandt Thomas Rytter til spanske Sevilla samt Dennis Rommedahl og Niclas Jensen til PSV Eindhoven.

Uden den store succes i Sevilla vendte Rytter sidenhen tilbage til dansk fodbold, hvor F.C. København nu var blevet attraktiv. Rytter blev hurtigt en publikumsfavorit og sammen med Niclas Jensen kendt som det bedste backpar i Superligaen. De kom begge ind i landsholdsvarmen, men Thomas Rytter er per 19. august 2006 stadig kun noteret for fire A-landskampe. Damien Duff udspillede Thomas Rytter i en landskamp, og siden hen har den danske landstræner Morten Olsen kun udtaget Thomas Rytter til det danske landshold til en kamp mod Rumænien.

Efter tre succesrige år i FCK gik turen i 2001 videre til den tyske bilby Wolfsburg, hvor Rytter var at finde indtil overgangen til Brøndby i 2005.

Han skiftede den 21. juli 2005 til Brøndby IF, hvor han skrev under på en treethalvtårig kontrakt. Rytters tid i Brøndby var hårdt plaget af uheldige skader. Når Rytter har været skadesfri, har han ikke formået at spille sig op til sit tidligere niveau, og Rytter blev 1. januar 2008 degraderet til U-truppen i Brøndby. I august 2008 blev det offentliggjort, at Rytter indstillede karrieren, hvormed han blev løst fra sin kontraktlige forpligtelser med Brøndby IF.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Tampa (Florida)

Tampa er en stor amerikansk by i Hillsborough County på Floridas vestkyst. Med sine  indbyggere er den Floridas tredjestørste by efter Jacksonville og Miami.

NFL-holdet Tampa Bay Buccaneers og NHL-holdet Tampa Bay Lightning holder til i byen.

Referencer

Ekstern henvisning 
 Tampas hjemmeside (engelsk)

Byer i Florida
Anaheim

Anaheim er en by i Orange County, Californien, som ligger 45 kilometer sydøst for Los Angeles. 

Anaheim blev grundlagt af tyske indvandrere i 1857. En større del af disse første bosættere kom fra omegnen af Rothenburg ob der Tauber. Den sidste del af navnet, "heim", påpeger i dag den tyske oprindelse af grundlæggerne, "Ana" i det første led refererer til den nærliggende Santa Ana River.

Ved folketællingen i 2010 var byens befolkning på 353.643, hvilket gør den til den til den 10. største by i Californien og den 54. største i USA. Anaheim er den næststørste by i Orange County og er kendt for sine forlystelsesparker med Disneyland som langt den største og mest berømte. Byen er desuden kendt for sine sportshold.

Sportshold i Anaheim 

 NHL: Anaheim Ducks
 MLB: Los Angeles Angels of Anaheim
 NLL: Anaheim Storm (lukket efter 2004-2005 sæsonen grundet lavt fremmøde)
 NFL-holdet Los Angeles Rams spillede i Anaheim fra 1980 til 1994 før det skiftede hjemmebane til St. Louis i spilsæsonerne 1995 til 2015. Er fra 2016-sæsonen tilbage i Los Angeles.

Personer fra Anaheim

 Jennifer Warnes (1947-), sanger
 Jennifer Granholm (1959-), politiker, nomineret til Regeringen Joe Biden
 Gwen Stefani (1969-), sanger, voksede op i Annaheim

Referencer

Eksterne henvisninger 

 

Byer i Californien
Forstæder til Los Angeles